ไฟแนนซ์ทูเดย์
โดย...นายรัษฎา
29 ต.ค. 2565

โดย...นายรัษฎา
เพื่อให้เกิดความชัดเจน ไม่ต้องมานั่งสงสัยกัน กุลิศ สมบัติศิริ อธิบดีกรมศุลกากร สั่งให้กรมควักเงินเป็นค่าใช้จ่ายให้เจ้าหน้าที่กรมศุลฯ บินไปตรวจสอบการผลิตรถเมล์เอ็นจีวีถึงมาเลเซีย โดยไม่ต้องรอทำเรื่องเสนอของบใครให้เสียเวลา
ถ้ารถเมล์เจ้าปัญหามีการประกอบโดยใช้ชิ้นส่วนในประเทศของมาเลเซียจริง ก็จบ ไม่ต้องเสียภาษีนำเข้าตามข้อตกลงเอฟทีเอ แต่ถ้าไม่มีหลักฐานว่ามีการประกอบรถที่มาเลย์จริง ก็ถือว่ามีการสำแดงเท็จ ต้องเสียภาษีให้ถูกต้อง
ค่าเงินบาทแข็งแกร่งมาก ผิดกับสกุลเงินของประเทศเพื่อนบ้าน ล่าสุด อิตาลีมีมติไม่รับแก้ไขรัฐธรรมนูญ ส่งผลให้ค่าเงินยูโรแข็งค่าขึ้น เป็น 1.0775 ยูโร/เหรียญสหรัฐ จาก 1.0659 ยูโร/เหรียญสหรัฐ แต่เงินบาทเคลื่อนไหวทรงตัวที่ 35.60-35.62 บาท/เหรียญสหรัฐ
ยินดีกับ ชาติชาย พยุหนาวีชัย ผู้อำนวยการธนาคารออมสิน ได้เป็นนักการเงินแห่งปี 2559 จากวารสารการเงินธนาคาร ถือเป็นผู้บริหารแบงก์รัฐคนที่ 2 ต่อจาก ลักษณ์วจนานวัช ผู้จัดการธนาคารเพื่อการเกษตรและสหกรณ์การเกษตร ที่สำคัญทำงานหนักด้วยกันทั้งคู่